**Likumprojekta**

**„Grozījums** [**Likumā par budžetu un finanšu vadību**](http://likumi.lv/ta/id/58057-likums-par-budzetu-un-finansu-vadibu)**”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījums Likumā par budžetu un finanšu vadību” (turpmāk – likumprojekts) ir izstrādāts, lai izpildītu Līguma par Eiropas Savienības darbību (turpmāk – LESD) 311.panta otrā daļā noteikto, ka Eiropas Savienības (turpmāk – ES) Padomes lēmums par ES pašu resursiem (turpmāk – Lēmums) stājas spēkā pēc tam, kad ES dalībvalstis ir to pieņēmušas saskaņā ar savām konstitucionālajām prasībām. Latvijā Lēmuma īstenošana tiek nodrošināta saskaņā ar Likumu par budžetu un finanšu vadību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Lēmumā tiek noteiktas ES pašu resursu kategorijas, to aprēķināšanas paņēmieni, iekasēšanas un nodošanas kārtība, lai saskaņā ar LESD 311.pantu nodrošinātu līdzekļus, kas vajadzīgi, lai ES sasniegtu savus mērķus un īstenotu savu politiku. Taču LESD 311.pants arī paredz, ka Lēmums stājas spēkā tikai pēc tam, kad dalībvalstis to ir pieņēmušas saskaņā ar savām konstitucionālajām prasībām.Lai gan Padome šādu Lēmumu pieņem vienbalsīgi un tas ir tieši piemērojams, tas stāsies spēkā tikai pēc tam, kad dalībvalstis to būs pieņēmušas saskaņā ar savām konstitucionālajām prasībām, tādejādi pilnībā ievērojot valstu suverenitāti. Pašreiz spēkā esošā tiesību sistēma neparedz īpašu procedūru, lai apstiprinātu ES sekundāros tiesību aktus, jo, pievienojoties ES, Latvija ir devusi savu piekrišanu ES Padomei un Eiropas Parlamentam pieņemt tai saistošus ES tiesību aktus. Latvijā Lēmuma īstenošana notiek saskaņā ar Likumu par budžetu un finanšu vadību, kura 15.1 pants nosaka ES pašu resursu sistēmas funkcionēšanu Latvijā. Izstrādātais likumprojekts paredz, ka Ministru kabinets tiks pilnvarots apstiprināt Lēmumu, ja tas ir atbilstošs Latvijas Republikas nacionālajai pozīcijai. Ministru kabineta 2009.gada 3.februāra noteikumu Nr. 96 “Kārtība, kādā izskata, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos” 21.punkts nosaka, ka Latvijas Republikas nacionālo pozīciju apstiprina Ministru kabinets, savukārt Saeimas kārtības ruļļa VII.1 sadaļa nosaka Saeimas līdzdalību ES jautājumos. Papildus Saeimas kārtības ruļļa VII.1 sadaļā noteikts, ka Saeima lemj par Ministru kabineta sagatavotajām nacionālajām pozīcijām pirms to paziņošanas ES institūcijām. Apstiprinot Lēmumu, Ministru kabinets izvērtēs, vai Lēmums atbilst iepriekš izstrādātai Latvijas Republikas nacionālajai pozīcijai, kura ir bijusi apstiprināta Ministru kabinetā un saskaņota ar Saeimu.  |
| 3. | Projekta izstrādē iesaistītās institūcijas | Finanšu ministrija, Ārlietu ministrija, Tieslietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|  1. | Saistības pret Eiropas Savienību | Likumprojekts ir izstrādāts, lai izveidotu procedūru, kas nepieciešama, lai izpildītu Līguma par Eiropas Savienības darbību 311.panta trešajā daļā dalībvalstīm noteikto pienākumu saistībā ar lēmuma par Savienības pašu resursu sistēmu pieņemšanu saskaņā ar savām konstitucionālajām prasībām |
|  2.  | Citas starptautiskās saistības |  Projekts šo jomu neskar |
|  3. |  Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Līguma par Eiropas Savienības darbību 311.panta trešā daļa |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 311.panta trešā daļa | Likumprojekts | Projekts šo jomu neskar | Projekts šo jomu neskar |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar | Projekts šo jomu neskar | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar | Projekts šo jomu neskar | Projekts šo jomu neskar |
| Cita informācija | Nav | Nav | Nav |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tiks informēta par projekta izstrādi publicējot uzziņu FM mājaslapā “Sabiedrības līdzdalība” |
| 2. | Sabiedrības līdzdalība projekta izstrādē | Skat.1.punktu  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par likumprojekta tālāko virzību atbildīga Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

|  |  |
| --- | --- |
| Finanšu ministre  | D.Reizniece-Ozola |

02.03.2016. 10:41

891

Konstante, 67095623

Ruta.Konstante@fm.gov.lv